
ประกาศเทศบาลตำบลหนองพลับ
เรื่อง  ประกาศใช้เทศบัญญัติงบประมาณรายจ่าย ประจำปีงบประมาณ พ.ศ.2568
**********************
                
ตามที่คณะผู้บริหารเทศบาลตำบลหนองพลับ ได้เสนอขอความเห็นชอบร่างเทศบัญญัติงบประมาณรายจ่าย ประจำปีงบประมาณ พ.ศ.2568 ต่อสภาเทศบาลตำบลหนองพลับ ในการประชุมสภาเทศบาลตำบล       หนองพลับ สมัยสามัญ สมัยที่ 3 ครั้งที่ 1 ประจำปี พ.ศ.2567 เมื่อวันที่ 13 สิงหาคม 2567 และมีมติเห็นชอบร่างเทศบัญญัติงบประมาณรายจ่าย ประจำปีงบประมาณ พ.ศ.2568 ในการประชุมสภาเทศบาลตำบลหนองพลับ          สมัยสามัญ สมัยที่ 3 ครั้งที่ 2 ประจำปี พ.ศ.2567 เมื่อวันที่ 26 สิงหาคม 2567 และประธานสภาเทศบาลได้ส่งร่างเทศบัญญัติฉบับดังกล่าว ให้ผู้ว่าราชการจังหวัดประจวบคีรีขันธ์พิจารณาเห็นชอบแล้วนั้น

บัดนี้ ผู้ว่าราชการจังหวัดประจวบคีรีขันธ์ ได้พิจารณาเห็นชอบร่างเทศบัญญัติงบประมาณรายจ่ายประจำปีงบประมาณ พ.ศ.2568 ตามหนังสืออำเภอหัวหิน ที่ ปข 0023.14/3598 ลงวันที่ 10 กันยายน 2567

ฉะนั้น เพื่อให้ร่างเทศบัญญัติงบประมาณรายจ่ายประจำปีงบประมาณ พ.ศ.2568 มีผลใช้บังคับเป็นเทศบัญญัติ และนายกเทศมนตรีตำบลหนองพลับ ได้ลงนามใช้บังคับเป็นเทศบัญญัติงบประมาณรายจ่ายประจำปีงบประมาณ พ.ศ.2568 โดยอาศัยอำนาจตามความในมาตรา 62 วรรค 3 และมาตรา 63                    แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ. 2562 จึงประกาศใช้เทศบัญญัติงบประมาณรายจ่ายประจำปีงบประมาณ พ.ศ.2568 ของเทศบาลตำบลหนองพลับ ให้ทราบโดยทั่วกัน ซึ่งจะมีผลบังคับใช้ได้ เมื่อประกาศไว้โดยเปิดเผยที่สำนักงานเทศบาลตำบลหนองพลับ โดยมีผลบังคับใช้ตั้งแต่                วันที่ 1 ตุลาคม 2567 เป็นต้นไป
ประกาศ  ณ  วันที่   16  เดือน กันยายน  พ.ศ. 2567
                     (นายเกรียงไกร   ทวีกาญจน์)
                      นายกเทศมนตรีตำบลหนองพลับ

